cyanic-selkie/wikianc huggingface dataset:
अनास्तासिया वासिलिवेना मेकेवा
व्यक्तिगत जीवन
पहला पति - थिएटर और फिल्म अभिनेता प्योत्र किस्लोव, 2006; शादी 7 महीने तक चली । 2010 से 2016 तक उन्होंने अभिनेता और संगीतकार ग्लीब मतवेचुक शादी की थी। नवंबर 2018 से 2019 तक, उसकी शादी वकील अलेक्जेंडर सकोविच से हुई थी। चौथा पति बिजनेसमैन रोमन मालकोव है, शादी और शादी मई 2021 में क्रीमिया में हुई थी।
फ़िजी
फ़िजी जो कि आधिकारिक रूप से फ़िजी द्वीप समूह गणराज्य (फ़िजीयाई: Matanitu Tu-Vaka-i-koya ko Viti) के नाम से जाना जाता है, दक्षिण प्रशान्त महासागर के मेलानेशिया मे एक द्वीप देश है। यह न्यू ज़ीलैण्ड के नॉर्थ आईलैंड से करीब 2000 किमी उत्तर-पूर्व मे स्थित है। इसके समीपवर्ती पड़ोसी राष्ट्रों मे पश्चिम की ओर वनुआतु, पूर्व में टोंगा और उत्तर मे तुवालु हैं। 17वीं और 18वीं शताब्दी के दौरान डच एवं अंग्रेजी खोजकर्तओं ने फ़िजी की खोज की थी। 1970 तक फ़िजी एक अंग्रेजी उपनिवेश था। प्रचुर मात्रा मे वन, खनिज एवं जलीय स्रोतों के कारण फ़िजी प्रशान्त महासागर के द्वीपों मे सबसे उन्नत राष्ट्र है। वर्तमान मे पर्यटन एवं चीनी का निर्यात इसके विदेशी मुद्रा के सबसे बड़े स्रोत हैं। यहाँ की मुद्रा फ़िजी डॉलर है।
फ़िजी के अधिकांश द्वीप 15 करोड़ वर्ष पूर्व आरंभ (आरम्भ) हुए ज्वालामुखीय गतिविधियों से गठित हुए। इस देश के द्वीपसमूह में कुल 322 द्वीप हैं, जिनमें से 106 स्थायी रूप से बसे हुए हैं। इसके अतिरिक्त यहाँ लगभग 500 क्षुद्र द्वीप हैं जो कुल मिला कर 18,300 वर्ग किमी के क्षेत्रफल का निर्माण करते हैं। द्वीपसमूह के दो प्रमुख द्वीप विती लेवु और वनुआ लेवु हैं जिन पर देश की लगभग 8,50,000 आबादी का 87% निवास करती है।
इतिहास
फिजी के पहले निवासियों का आगमन यूरोपीय अन्वेषकों से बहुत पहले ही हो गया था जो कि सत्रहवीं शताब्दी में फिजी आये थे। मिट्टी के बर्तनों की खुदाई से पता चलता है कि 1000 ई.पू के आसपास भी फिजी में निवासी रहा करते थे, हालाँकि अभी भी उनके फिजी प्रवास के विषय मे कोई पुख्ता जानकारी नहीं है। डच अन्वेषक हाबिल टैस्मान सन 1643 में जब दक्षिणी महाद्वीप की तलाश में निकले थे तब उन्होनें फिजी का दौरा किया था। उन्नीसवीं सदी तक यूरोपीय स्थायी रूप से द्वीप पर नहीं बसे थे।
1874 में ब्रिटेन ने इस द्वीप को अपने नियंत्रण मे लेकर इसे अपना एक उपनिवेश बना लिया। ब्रिटिश लोग भारतीय मजदूरों को यहाँ ठेके पर गन्ने के खेतों में काम करने के लिये ले आये। सन 1970 में इस देश को ब्रिटेन ने स्वतंत्रता दी। सन 1987 में देश का लोकतांत्रिक शासन दो सैन्य विद्रोहों से बाधित हुआ क्योंकि पहले तख्तापलट में ऐसा माना गया की तत्कालीन सरकार मे भारतीय फ़ीजियों का प्रभुत्व था तथा दूसरे में ब्रिटिश राजशाही और गवर्नर जनरल की जगह एक गैर कार्यकारी अध्यक्ष की नियुक्ति हुई। इसके बाद देश का नाम परिवर्तित करके 'फिजी गणराज्य' कर दिया गया (1997 में इसे बदलकर फ़िजी द्वीप समूह गणराज्य कर दिया गया)। इस तख्तापलट के कारण भारतीयों ने बडी़ संख्या मे देश छोड़ दिया जिसके परिणामस्वरूप मेलानेशियाई लोगों का बहुमत हो गया।
1990 में नए संविधान के द्वारा राजनीतिक व्यवस्था मे फिजी मूल के लोगों का वर्चस्व स्थापित किया गया। रंगभेद विरोधी समूह (GARD) का गठन एकतरफा थोपे गये संविधान का विरोध करने और 1970 के संविधान की बहाली के लिये किया गया। 1987 के तख्तापलट को अंजाम देने वाले लेफ्टिनेंट कर्नल सितिवेनी रेबूका नए संविधान के तहत हुये चुनाव के बाद 1992 में प्रधानमंत्री बने। तीन साल बाद, सितिवेनी रेबूका ने संविधान समीक्षा आयोग की स्थापना की, जिसके फलस्वरूप 1997 में एक नया संविधान अस्तित्व में आया साथ ही इस संविधान को फिजी भारतीय और फिजी स्वदेशी समुदायों के नेताओं का समर्थन भी मिला। फिजी को एक बार फिर से राष्ट्रमंडल के एक राष्ट्र के रूप में सवीकृति मिल गयी।
नई सहस्राब्दी में देश ने फिर ने फिर से एक तख्तापलट देखा। इस तख्तापलट में जॉर्ज स्पीट ने तत्कालीन प्रधान मंत्री महेंद्र चौधरी, की सरकार को उखाड़ फेंका जो 1997 के संविधान के बाद निर्वाचित हुयी थी। कमोडोर फ्रैंक बैनीमरामा ने राष्ट्रपति मारा के इस्तीफे जो संभवतः मजबूरी में दिया गया था के बाद कार्यकारी शक्ति ग्रहण कर लीं। सन 2000 में सुवा की महारानी एलिजाबेथ बैरकों में हुए दो सैनिक विद्रोहों ने फिजी को हिला कर रख दिया जब विद्रोही सैनिकों ने शहर में हुड़दंग मचा दिया। उच्च न्यायालय ने संविधान की बहाली का आदेश दिया और, सितंबर 2001 में, लोकतंत्र को बहाल करने के लिए आम चुनाव आयोजित किये गये, जो अंतरिम प्रधानमंत्री लेसीनिया करासे की सोकोसोको दुआवाता नी लेवेनिवानुआ पार्टी ने जीते।
सन 2005 में, बहुत विवादों के बीच, करासे सरकार ने एकता आयोग बनाने का एक प्रस्ताव रखा जिसके अन्तर्गत सन 2000 के तख्तापलट के पीड़ितों को मुआवजा दिलाने के साथ इसके उत्तरदायी लोगों के लिए माफी की सिफारिश की गयी थी। इस प्रस्ताव का सेना और विशेष रूप से सेना के कमांडर फ्रैंक बैनीमारामा ने पुरजोर विरोध किया। फ्रैंक बैनीमारामा ने आलोचकों के साथ सहमति जताई कि वर्तमान सरकार के समर्थकों जिन्होने तख्तापलट में एक निर्णायक भूमिका निभाई को क्षमा दान देना अनुचित है। उन्होने सरकार पर अपने हमले मई से जुलाई तक लगातार जारी रखे जिसके कारण उनके संबंध सरकार से जो पहले से तनावपूर्ण थे और तनावपूर्ण हो गये। नवम्बर 2006 के अंत और दिसम्बर, 2006 के शुरू में, तख्तापलट फिजी d' état के लिये बैनीमारामा मुख्य रूप से उत्तरदायी था। बैनीमारामा ने अपनी मांगों की सूची करासे सरकार को सोंप दी जिसके बाद करासे सरकार संसद में एक विधेयक लेकर आयी जिसमे 2000 में तख्तापलट के प्रयास मे शामिल लोगों को क्षमादान देने की पेशकश की गयी थी। उस ने करासे को 4 दिसम्बर तक इन माँगों को स्वीकार करने या अपने पद से इस्तीफा देने का अल्टीमेटम दे दिया। करासे ने माँगों को स्वीकार करने या इस्तीफा देने से साफ् इनकार कर दिया। 5 दिसम्बर को राष्ट्रपति रातु जोसेफा इलोइलो, जिन्होने बैनीमारामा से मुलाकात के बाद संसद भंग करने के एक कानूनी आदेश पर हस्ताक्षर कर दिये।
अपने आकार के हिसाब से, फिजी का सशस्त्र बलों का बेड़ा काफी बड़ा है और संयुक्त राष्ट्र के दुनिया के विभिन्न भागों में चल रहे शांति अभियानों मे इसने प्रमुख योगदान दिया है। इसके अलावा, इराक में 2003 के अमेरिकी नेतृत्व वाले आक्रमण के बाद इसके कई भूतपूर्व सैनिक इराक के सुरक्षा क्षेत्र की सेवा मे तैनात हैं।
राजनीति
फिजी की राजनीति आम तौर पर एक संसदीय प्रतिनिधि लोकतांत्रिक गणराज्य के दायरे में काम करती है। इसके तहत प्रधानमंत्री सरकार का मुखिया, और राष्ट्रपति राष्ट्र का मुखिया होता है। देश मे बहुदलीय प्रणाली है। कार्यकारी शक्तियों का प्रयोगाधिकार सरकार के पास है। विधायी शक्तियाँ सरकार और संसद दोनों में निहित हैं। न्यायपालिका, विधायिका और कार्यपालिका से स्वतंत्र है।
आजादी के बाद से अब तक फिजी मे चार तख्तापलट हो चुके हैं, दो 1987 में, एक 2000 में और एक 2006 के अंत में। 1987 के बाद से सेना या तो शासन मे है या उसका निर्वाचित सरकारों पर पूरा प्रभाव है।
फिजी चार राजनैतिक प्रभागों मे विभाजित है:
इन प्रभागों को आगे 14 जिलों मे बाँटा गया है।
भूगोल
फिजी में 322 द्वीप हैं (जिनमें से 106 बसे हुए हैं) इसके अतिरिक्त 522 क्षुद्रद्वीप हैं। द्वीप के दो सबसे महत्वपूर्ण द्वीप हैं विती लेवु और वनुआ लेवु। ये द्वीप पहाड़ी हैं, जिनमे 1300 मीटर (4250 फुट) तक की चोटियां हैं, जो उष्णकटिबंधीय वनों से आच्छादित हैं। राजधानी सुवा विती लेवू मे स्थित है और देश की लगभग तीन चौथाई आबादी का घर है। अन्य महत्वपूर्ण शहरों में शामिल हैं नान्दी (अंतरराष्ट्रीय हवाई अड्डा यहाँ स्थित है) और लौतोका (एक बड़ी चीनी मिल और समुद्री-पत्तन यहाँ स्थित हैं)।
अर्थव्यवस्था
फिजी मे प्रचुर मात्रा मे वन, खनिज और मतस्य संसाधन हैं जिसके कारण यह् प्रशांत द्वीप क्षेत्र की तुलनात्मक रूप से अधिक विकसित अर्थव्यवस्थाओं मे से एक है। फिजी ने 1960 व 1970 के दशक में तेजी से वृद्धि की लेकिन 1980 के दशक की शुरुआत में अर्थव्यवस्था मे ठहराव आ गया, 1987 के तख्तापलट ने तो इसे और मंदा कर दिया। तख्तापलट के बाद के वर्षों में आर्थिक उदारीकरण के चलते कपड़ा उद्योग का विकास बडी़ तेज गति से हुआ है साथ ही चीनी उद्योग से जुडी़ जमीन के पट्टों की अनिश्चितता के बावजूद देश की अर्थव्यवस्था ने अपनी वृद्धि दर कायम रखी है। गन्ना किसानों के पट्टों की अवधि समाप्त हो जाने से चीनी के उत्पादन में रियायती मूल्य के बावजूद गिरावट आयी है। चीनी के लिए यूरोपीय संघ द्वारा सब्सिडी का प्रावधान किया गया है और सबसे अधिक लाभान्वित होने वालों मे मॉरिशस के बाद फिजी दूसरे स्थान पर है। शहरीकरण और सेवा क्षेत्र के विस्तार ने, हाल के सकल घरेलू उत्पाद की वृद्धि में योगदान किया है। तेजी से बढ़ रहा चीनी का निर्यात और पर्यटन उद्योग विदेशी मुद्रा के प्रमुख स्रोत हैं। फिजी राजस्व के लिए पर्यटन पर निर्भर ह॥ चीनी प्रसंस्करण सारी औद्योगिक गतिविधियों का एक तिहाई बनता है। लंबे समय की समस्याओं मे कम निवेश और अनिश्चित संपदा अधिकार शामिल हैं। फिजी में राजनीतिक उथलपुथल ने अर्थव्यवस्था पर गंभीर प्रभाव डाला है, जो वर्ष 2000 में 2.8% से घटी और 2001 में केवल 1 % की दर से बढ़ी है। पर्यटन क्षेत्र में तेजी से बढोत्तरी हुई है फिर भी यह अभी 2002 के तख्तापलट के पहले के स्तर को छू पाने मे नाकाम रही है। हालाँकि मुद्रास्फीति कम है फिर भी फिजी के रिजर्व बैंक ने ऋण द्वारा वित्तपोषित, अत्यधिक उपभोग के भय के कारण नीति सूचक दर फरवरी 2006 में 1 % से बढा़कर 3.25 % कर दी है। कम ब्याज दरों ने अब तक निर्यात के लिए अधिक निवेश नहीं जुटाया है लेकिन आवास क्षेत्र मे, तेजी से गिर रही वाणिज्यिक बंधक दर के चलते उछाल आया है।
सुवा में 1984 में खोली गयी रिजर्व बैंक की चौदह मंजिला इमारत फिजी की सबसे उँची इमारत है। सुवा का केन्द्रीय वाणिज्यिक केंद्र जो नवंबर 2005 में खोला गया था योजना के मुताबिक सबसे उँची इमारत होनी थी लेकिन अंत में इसके डिजाइन में परिवर्तन कर दिया गया और इसके चलते रिजर्व बैंक अभी भी सबसे उँची इमारत है।
संस्कृति
फिजी की समृद्ध संस्कृति स्वदेशी, भारतीय, चीनी और यूरोपीय परंपरा का मिश्रण है। संस्कृति अनेक पहलुओं से मिलकर बनी है, जिनमे सामाजिक व्यवस्था, परंपरा, भाषा, भोजन, वेशभूषा, विश्वास प्रणाली, वास्तुकला, कला, शिल्प, संगीत, नृत्य और खेल आदि शामिल हैं। आबादी का अधिकांश स्वदेशी संस्कृति से प्रेरित है और इसकी पालना वो अपने दिन प्रतिदिन के जीवन में करता है। स्वदेशी संस्कृति पर भारतीय और चीनी संस्कृति के, साथ ही यूरोपीय संस्कृति का भी काफी प्रभाव है। इस सभ्यताओं के मिश्रण ने फिजी की संस्कृति को एक अद्वितीय और राष्ट्रीय पहचान दिलाई है।
भाषा
यहाँ अंग्रेजी, फ़ीजी हिन्दी आदि कई भाषाएँ बोली एवं प्रयोग की जाती हैं।
फिजी के मूल निवासी पोलिनेशियाई और मेलाशियाई लोगों का मिश्रण हैं, जो सदियों पहले दक्षिण प्रशांत के मूल स्थान से यहाँ आये थे। 1879 से 1916 के बीच ब्रिटिश 61000 मजदूरों को भारत से यहाँ गन्ने के खेतों मे काम करने के लिये यहाँ लाये थे इसके बाद 1920 और 1930 के दशक मे हजारों भारतीय स्वेच्छा से यहां आये। आज यही भारतीय फिजी की अर्थव्यवस्था की रीढ़ हैं। भारतीय फिजियों की जनसंख्या मे तेजी से वृद्धि हुई है।
फिजी के मूल निवासी पूरे देश में रहते हैं, जबकि भारतीय मूल के फिजी नागरिक दोनो प्रमुख द्वीपों के शहरी क्षेत्रों और गन्ना उत्पादक क्षेत्रों के पास रहते हैं। स्वदेशी मूल के लगभग सभी ईसाई हैं, जिनमे दो तिहाई मेथोडिस्ट है। भारतीय फ़ीजियों में 77 प्रतिशत हिंदू हैं, 16 प्रतिशत मुस्लिम, 6 प्रतिशत ईसाई के साथ कुछ सिख भी हैं।
'द इकोनोमिस्ट' के अनुसार 1977 में 255000 की संख्या के साथ फिजी मूल के नागरिक अल्पसंख्यक हो गये थे। 600000 की कुल जनसंख्या में से लगभग आधे नागरिक भारतीय मूल के थे, जबकि शेष चीनी, यूरोपीय और मिश्रित वंश के हैं।
राष्ट्रीय जनगणना हर दस वर्ष मे आयोजित की जाती है। अंतिम बार इसे 1996 में आयोजित किया गया था, लेकिन 2006 की जनगणना को 2007 तक स्थगित कर दिया गया। वित्त मंत्री रातु जोन कुबुआबोला ने 27 अक्टूबर 2005 को घोषणा की, कि "मंत्रिमंडल ने फैसला लिया है कि जनगणना और आम चुनाव एक ही वर्ष मे कराना देश के हित में नहीं है, क्योंकि लोग चुनावों की ओर ध्यान की वजह से जनगणना अधिकारी से पूर्ण सहयोग नहीं कर पायेंगे"। सांख्यिकी कार्यालय ने उनके इस कथन का समर्थन ये कहते हुये किया कि चुनाव, जनगणना से लोगों का ध्यान हटा देंगे जिसकी वजह से जनगणना का कार्य दुष्कर हो जायेगा।
वेनेज़ुएला
वेनेज़ुएला दक्षिणी अमरीका महाद्वीप में स्थित एक देश है। राजधानी काराकास है। यह दक्षिण अमरीका के उत्तर मे स्थित एक ऊष्णकटिबंधीय प्रदेश है। इसके पूर्व मे गुयेना, दक्षिण मे ब्राजील एंव पश्चिम मे कोलम्बिआ राष्ट्र है। इसकी उत्तरी सीमा २८०० कि॰मी॰ कि है, इसके उत्तर में कैरेबियन द्वीपसमुह एवं पूर्व मे अंट्लान्टिक महासागर है।
20वीं शताब्दी की शुरुआत में वेनेज़ुएला में कच्चे तेल की खोज की गई, और आज, वेनेजुएला के पास दुनिया का सबसे बड़ा ज्ञात तेल भंडार है और यह तेल के दुनिया के अग्रणी निर्यातकों में से एक है। पहले, देश कॉफी और कोको जैसे कृषि वस्तुओं का एक अविकसित निर्यातक था, लेकिन तेल जल्द ही, निर्यात और सरकारी राजस्व का सबसे बड़ा स्रोत बन गया। 1980 के दशक के तेल संकट के कारण देश को बाहरी ऋण संकट और दीर्घकालिक आर्थिक संकट का सामना करना पड़ा। 1996 में मुद्रास्फीति 100% पर पहुंच गई और गरीबी दर 1995 तक 66% तक बढ़ चुकी थी। 1998 तक प्रति व्यक्ति जीडीपी 1963 के स्तर तक गिर गई, जोकि उसके 1978 के शीर्ष का तिहाई था। 2000 के दशक के शुरू में तेल की कीमतों में बढ़ोत्तरी से वेनेज़ुएला के पास पुनः धन आने लगा। वेनेज़ुएला सरकार ने तब लोकलुभावनवाद सामाजिक कल्याण नीतियों की स्थापना की कर वेनेज़ुएला अर्थव्यवस्था को बढ़ावा दिये और सामाजिक खर्च में वृद्धि कर अस्थायी रूप से आर्थिक असमानता और गरीबी को कम करने का कार्य किया। हालांकि, इस तरह की लोकप्रिय नीतियां अपर्याप्त रही, जोकि देश के पतन का कारण बना- इसमें असाधारण चरम जीवाश्म ईंधन सब्सिडी प्रमुख है, जिसे देश की अर्थव्यवस्था को अस्थिर करने के लिए व्यापक रूप से दोषी ठहराया गया। अस्थिर अर्थव्यवस्था के कारण वेनेज़ुएला बोलिवियाई संकट का सामना करना पड़ा, जिसके परिणामस्वरूप अतिस्फीति, आर्थिक मंदी, मूल वस्तुओं की कमी और बेरोजगारी , गरीबी , बीमारी, बाल मृत्यु दर, कुपोषण और अपराध में बेतहाशा वृद्धि हुई। 2017 तक, वेनेज़ुएला को क्रेडिट रेटिंग एजेंसियों द्वारा ऋण भुगतान के संबंध में दिवालिया घोषित किया गया था। 2018 में, देश में संकट चरम अतिस्फीति से और बढ़ गया है, अनुमान के मुताबिक साल के अंत तक मुद्रास्फीति दर 1,000,000% थी। वेनुजुएला भारत का मित्र राष्ट्र रहा है !
इतिहास
वेनेज़ुएला, इस खूबसूरत देश का इतिहास 1 9वीं शताब्दी के शुरुआती दिनों में शुरू हुआ, जब ग्रान कोलंबिया पर स्पेनिश का शासन था। सिमोन बोलिवार ने स्वतंत्रता संग्राम का नेतृत्व किया, और 5 जुलाई, 1811 को स्वतंत्रता घोषित की। बोलिवर की सेना आखिरकार 1821 में स्पैनिश को हराने के लिए चली गई। ग्रैन कोलंबिया 1830 में गिर गया और कोलंबिया, पनामा, इक्वाडोर और वेनेजुएला के स्वतंत्र राष्ट्रों को जन्म दिया।
भूगोल
मोटे तौर पर एक त्रिकोणिय आकार में स्थित देश के उत्तर में 2,800 किमी (1,700 मील) तट रेखा है, जिसमें कैरिबियन में कई द्वीप और पूर्वोत्तर उत्तरी अटलांटिक महासागर सीमाएं शामिल हैं। अधिकांश पर्यवेक्षकों ने चार काफी अच्छी तरह से परिभाषित भौगोलिक क्षेत्रों के संदर्भ में वेनेज़ुएला का वर्णन किया: उत्तर-पश्चिम में माराकाइबो निचले इलाकों, उत्तरी कैरेबियाई तट के साथ कोलंबियाई सीमा से एक व्यापक पूर्व-पश्चिम चाप में विस्तारित उत्तरी पहाड़, केंद्रीय वेनेज़ुएला में व्यापक मैदान, और दक्षिणपूर्व में गियाना पहाड़ी क्षेत्र।
वेनेज़ुएला पश्चिम में कोलम्बिया से, पूर्व में गुयाना, और दक्षिण में ब्राजील से घिरा हुआ है। कैरिबियाई द्वीप जैसे त्रिनिदाद और टोबैगो, ग्रेनाडा, कुराकाओ, अरुबा और लीवर्ड एंटील्स, वेनेज़ुएला तट के पास स्थित हैं। वेनेज़ुएला का गुयाना (पूर्व में यूनाइटेड किंगडम) के साथ क्षेत्रीय विवाद हैं, जो मुख्य रूप से एस्सेसिबो क्षेत्र और कोलंबिया के साथ वेनेजुएला की खाड़ी से संबंधित हैं। 1895 में, सीमा विवाद को हल करने के राजनयिक प्रयासों के वर्षों के बाद, एस्सेसिबो नदी सीमा पर विवाद बढ़ गया। इसे "तटस्थ" आयोग (ब्रिटिश, अमेरिकी और रूसी प्रतिनिधियों से बना और सीधे वेनेज़ुएला प्रतिनिधि के बिना) में प्रस्तुत किया गया था, जिसने 1899 में ज्यादातर वेनेज़ुएला के दावे के खिलाफ फैसला किया था।
राजनीति और प्रशासन
वेनेज़ुएला सरकार 1999 में बनाए गए संविधान के अनुसार चलाई जाती है और सभी बाधाओं के बावजुद सफलतापूर्वक कार्यरत है। सरकार 5 साल की अवधि के लिए निर्वाचित होती है। राष्ट्रपति वेनेजुएला गणराज्य का प्रमुख होता हैं जो उसका कार्यकाल पांच साल की अवधि का होता है।
वेनेज़ुएला के राज्य (प्रांत) और क्षेत्र
वेनेज़ुएला को 23 प्रांतो (एस्टाडोस), एक राजधानी जिला (डिस्ट्रिटो राजधानी), जो कराकास शहर से संबंधित है, और संघीय निर्भरता (डेपेन्डेनियास फेडेरलेस, एक विशेष क्षेत्र) में विभाजित किया गया है।
अर्थव्यवस्था
वेनेज़ुएला के लगभग 13% लोग कृषि क्षेत्र में कार्यरत हैं। मुख्य फसलें मकई, ज्वार, गन्ना, चावल, केला, सब्जियां और कॉफी हैं। पशुपालन और मछली पालन भी व्यापक रूप से किया जाता है। देश की राजमार्ग प्रणाली काफी हद तक विकसित है, लेकिन सामान अभी भी मुख्य रूप से जहाज द्वारा ले जाया जाता है। मुख्य व्यापार भागीदार संयुक्त राज्य अमेरिका, कोलंबिया और ब्राजील के साथ हैं। अन्य निर्यात में बॉक्साइट, एल्यूमीनियम, स्टील, रसायन, लौह अयस्क, कोको, कॉफी, चावल, और सूती कपड़े हैं। आयात में कच्चे माल, मशीनरी, परिवहन उपकरण, और निर्माण सामग्री शामिल हैं।
संस्कृति
दक्षिण अमेरिका में, वेनेज़ुएलाई लोगों को उनके मजेदार और आसान चरित्र के लिए जाना जाता है। उनमें से ज्यादातर संयुक्त अफ्रीकी, यूरोपीय और भारतीय जड़ों से आते हैं। रोमन कैथोलिक देश का प्रमुख धर्म है और आधिकारिक भाषा स्पेनिश है। वेनेज़ुएला में व्यंजन आमतौर पर एक क्षेत्र से दूसरे क्षेत्र में भिन्न होता है। पैबेलॉन क्रियोलोल देश का राष्ट्रीय पकवान माना जाता है। आमतौर पर अन्य खाद्य पदार्थों में मुख्य व्यंजन, ब्रेड, स्नैक्स, डेसर्ट, पेय पदार्थ, केक, चीज और अन्य शामिल होते हैं।
कला में देश का मुख्य योगदान आकर्षक धार्मिक रूपांकन हैं। 19वीं शताब्दी में, कला काफी रूपांतरित हो गई थी। मार्टिन तोवर वाई तोवर ने देश की कला को स्थानांतरित करने में एक महत्वपूर्ण भूमिका निभाई। विश्व प्रसिद्ध कलाकारों में से कुछ यीशु-आर्मान्डो रेवरॉन, क्रिस्टोबल रोजास, राफेल सोटो, मैनुअल कैबर और कार्लोस क्रूज़-डायज़ हैं। वेनेजुएला के जाने-माने कवियों में एंड्रेस एलोय ब्लैंको और फर्मिन टोरो शामिल हैं, जिन्होंने देश में साहित्य की प्रगति में एक महत्वपूर्ण भूमिका निभाई। कुछ प्रशंसित लेखकों और उपन्यासकार रोमुलो गैलेगोस, एड्रियानो गोंजालेस लियोन, टेरेसा डे ला पैरारा, मारियानो पिकॉन सलास, मिगुएल ओटेरो सिल्वा और आर्टूरो उस्लर पिट्री हैं।
जोरोपो सबसे सामान्य संगीत है, जो लैनलोस में शुरू हुआ था। देश में अन्य लोकप्रिय संगीत गाय (ज़ुलिया राज्य से उत्पन्न), पारंपरिक शैली (जैसे साल्सा और मेरेंगु), कैलीस्पो संगीत (1880 के दशक में त्रिनिदाद द्वारा पेश किया गया है और इसकी अपनी विशिष्ट काव्य और ताल शैली है), पॉप और रॉक संगीत। बेसबॉल, वेनेज़ुएला का राष्ट्रीय खेल माना जाता है। अन्य खेल गतिविधियों में फुटबॉल और बास्केटबॉल शामिल हैं।
खरहरा गाँव, हंडिया (इलाहाबाद)
खरहरा भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
सुखिया पोखरी
सुखिया पोखरी (Sukhia Pokhri) भारत के पश्चिम बंगाल राज्य के दार्जीलिंग ज़िले में स्थित एक शहर है।
फालेन की होली
उत्तर प्रदेश के मथुरा जिले के एक ग्राम फालेन का अनूठा होली त्यौहार प्रसिद्ध है। इसमें होलिका दहन के समय एक पुरोहित जलती होली के बीच से निकलता हुआ एक कुण्ड में कूद जाता है। आश्चर्य का विषय ये है कि उस पर जलती अग्नि का कोई प्रभाव नहीं पड़ता है।
इमारती लकड़ी
किसी वृक्ष के भूमि के ऊपर के भाग में मुख्यत: तना और शाखाएँ होती हैं, जिनके अंतिम सिरे पत्तियाँ धारण करनेवाली टहनियों का रूप लेते हैं। तने और शाखाओं से ही इमारती लकड़ी (Timber) प्राप्त होती है। भारत में शीशम, साखू, सागौन, महुआ, देवदार, कैल, चीड़, सिरसा, आबनूस, तून, पडौक, आम, नीम, आदि महत्वपूर्ण इमारती लकड़ियाँ होती हैं। सागौन, बर्मा, थाइलैंड और जावा में भी होता है। उपर्युक्त वृक्षों के अतिरिक्त और भी अनेक वृक्ष हैं, जिनकी लकड़ियाँ किसी विशिष्ट उद्देश्य के लिए अत्यंत उपयुक्त होती हैं, जैसे बबूल की लकड़ी पहियों के लिए और गूलर की लकड़ी कुओं के चक्के के लिए।
लकड़ी की वृद्धि एवं वार्षिक वलय
तना और शाखाएँ केवल अगले सिरे की ओर ही बढ़ते हैं। अत: उनका सबसे पुराना भाग नीचे की ओर आधार पर होता है और सबसे नया भाग अगले सिर पर, किंतु अगले सिरों पर वृद्धि पूर्ण हो जाने पर भी इनकी मोटाई में प्रति वर्ष वृद्धि होती रह सकती है और नई लकड़ी तैयार होती रह सकती है। इस वृद्धि का मूलाधार छाल और लकड़ी के बीच मौजूद एधा (Cambium) नाम की अत्यंत पतली परत है। एधा पहले से मौजूद लकड़ी के बाहर नई परत जमा करती रहती है। शीत एवं शीतोष्ण प्रदेशों में यह क्रिया केवल बसंत और ग्रीष्म के कुछ काल में होती है और जाड़े, या पतझड़ में एधा निष्क्रिय रहती है। इसलिए वर्ष के आरंभ में उत्पन्न लकड़ी से बाद में उत्पन्न लकड़ी भिन्न होती है। फलत: प्रत्येक वर्ष की लकड़ी एक छल्ले के रूप में अलग रहती है। ये छल्ले वार्षिक वलय (annual rings) कहलाते हैं और लकड़ी को आड़ी काटने पर स्पष्ट देखे जा सकते हैं। इन्हें गिनकर कटे हुए पेड़ की आयु का अनुमान लगाया जा सकता है।
रसकाष्ठ और अंत: काष्ठ
एक विशेष आयु प्राप्त होने पर लकड़ी का रंग गहरा होने लगता है। जितना भाग गहरे रंग का हो जाता है, वह अंत: काष्ठ (heartwood) कहलाता है और शेष बाहरी भाग रसकाष्ठ (sapwood)। रसकाष्ठ का अंत:काष्ठ में शनै:-शनै: परिवर्तन बहुत महत्वपूर्ण है। यह केवल जीवित वृक्षों में ही होता है। इस प्रकार यह परिवर्तन लकड़ी के उस उपचार, या पकाई से भिन्न होता है, जो लकड़ी काटने के बाद की जाती है। रसकाष्ठ की कोशिकाओं में जीवद्रव्य (Protoplasm) रहता है, जिसके मर जाने पर रसकाष्ठ पोषक पदार्थ के अभाव में अंत:काष्ठ बन जाता है। अंत:काष्ठ की कोशिकाओं में जीवद्रव्य की जगह वायु, टैनिक गोंद एवं रेज़िन सरीखे कुछ अपाच्य पदार्थ आ जाते हैं। अंत:काष्ठ में पानी की मात्रा कम हो जाती है और उसके जल संचारण तंतुओं में अति सूक्ष्म थैलियों और गोंद कणों की डाट सी लग जाती है। इसलिए किसी एक ही वृक्ष के अंत:काष्ठ की अपेक्षा उसके रसकाष्ठ में काष्ठप्रतिरक्षी पदार्थ अधिक सरलता से प्रविष्ट हो सकते हैं। रसकाष्ठ से अंत:काष्ठ में परिवर्तन की आयु भिन्न-भिन्न वृक्षों में भिन्न-भिन्न होती है। अतएव किसी किसी वृक्ष में इमारती लकड़ी अपेक्षाकृत जल्दी तैयार हो जाती है और रसकाष्ठ उसमें अनुपातत: कम होता है।
लकड़ी के भीतर रस न रह जाने पर, उसपर मौसमी प्रभाव बहुत कम होता है। लकड़ी को अपने आप, प्राकृतिक ढंग से, सूखने में अधिक समय लगता है। इसलिए इसके लिए कृत्रिम उपचार किया जाता है, जिसे पकाना कहते हैं। भलीभाँति पकाई हुई लकड़ी अनेक दोषों से मुक्त हो जाती है।
रेशे ओर गाँठें
इमारती लकड़ी में निम्नलिखित सीमा तक रेशों का तिरछापन स्वीकार किया जा सकता है :
उत्कृष्ट कोटि 1:20; मानक कोटि 1:15; सामान्य कोटि 1:12
किंतु रेशे के तिरछेपन के लिए भिन्न भिन्न स्थिति में निम्न सीमा तक घटाकर सामर्थ्य की गणना करनी चाहिए।
कुछ छोटी-मोटी शाखाएँ तने के मोटे होने के साथ साथ उसके भीतर ही विलुप्त हो जाती हैं। अनेक आधार गाँठों का रूप ले लेते हैं। ऐसे स्थानों पर रेशे की दिशा में अनिवार्यत: परिवर्तन होता है।
साधारण गुण
वास्तव में काष्ठ एक अत्यंत कठोर जेली, या सरेस, जैसा पदार्थ होता है, अत: सरेस, या गोंद से इसके गुणों की तुलना की जा सकती है। यह जलग्राही होता है और नमी ग्रहण करके फूलता है तथा सूखने पर सिकुड़ता है। काष्ठ जल की एक निश्चित मात्रा ही ग्रहण कर सकता है, जो उसके सूखे वज़न के 30 प्रतिशत के लगभग होती है। आबनूस जैसी लकड़ी नितांत सूखी और भली भाँति उपचारित होने पर भी पानी में डूब जाती है, जबकि बोल्स लकड़ियाँ कार्क से भी हलकी होती है।
नमी की मात्रा समान होने पर भी लकड़ियों के आयतन में परिवर्तन की मात्रा भिन्न भिन्न होती है। भारी, या अरेज़िनी लकड़ियाँ प्राय: हलकी होती हैं, या रेज़िनी लकड़ियों की अपेक्षा अधिक फूलती, या सिकुड़ती हैं। इसलिए नरम काष्ठ में कठोर काष्ठ की अपेक्षा कुछ कम परिवर्तन हुआ करता है, किंतु घनत्व के अनुपात में नहीं।
रेशे की दिशा में लकड़ी बहुत कम घटती, या बढ़ती है। यहाँ तक कि भली भाँति उपचारित लकड़ी के बने हुए पैमाने और गज आदि विश्वसनीय होते हैं। किंतु रेशों की आड़ी दिशा में प्रसार या संकोच अपेक्षाकृत बहुत अधिक, अरवत् लगभग 30 से 50 गुने तक और स्पर्श रेखीय लगभग 60 से 100 गुने तक, होता है। इसी कारण लकड़ी का कोई टुकड़ा, कड़ी, या तख्ता आदि सूखने पर प्राय: शकल बदल देता है। चित्र 1. में तख्तों, चौकोर कड़ी, या गोल छड़ की आकृति सूखने के बाद दिखाई गई है। तख्ता 1., जो प्राय: अरवत् है, सूखने पर भी प्राय: सीधा ही रहता है और इसकी तुलना में तख्ता क्रमांक 3. या 5. की ऐंठन उल्लेखनीय है।
किसी-किसी टुकड़े के रेशे इधर-उधर विभिन्न दिशाओं में जाते हैं जैसे अत्यंत गँठीली, या दाँतेदार लकड़ी के। ये देखने में अत्यंत सुंदर लगते हैं, किंतु सूखने पर इनके चटकने, या फटने की संभावना रहती है। इसलिए सुंदर दर्शनीय फर्नीचर में लगाने के लिए ऐसी लकड़ी की बहुत पतली परतें काटकर सरेस द्वारा किसी सीधे रेशे वाली लकड़ी पर चिपका दी जाती हैं। परती लकड़ी, जिसका सर्व साधारण उदाहरण तिपरती लकड़ी है, तीन परतें परस्पर इस प्रकार चिपकाकर बनाई जाती है कि एक के रेशे दूसरी के रेशों के आड़े रहें। ये परतें ऐंठती कम हैं, सिकुड़ती बराबर है और विभिन्न दिशाओं में इनकी सामर्थ्य एक सी रहती है।
काष्ठ का रंग बहुधा सफेद ही होता है, जो अंत: काष्ठ बनते-बनते गहरा होकर काला, या अनेक वर्ण धारण कर लेता है। भूरी, बादामी, पीली, लाल, हरी और बैंगनी या मिश्रित रंगों की लकड़ियाँ मिलती हैं।
यांत्रिक गुण
प्राकृतिक शक्तियों का सामना करने के लिए वृक्ष की लकड़ी में इतनी सामर्थ्य होनी आवश्यक है कि वह टूट न सके, अथवा दबाव, खिंचाव, नमन और ऐंठन आदि के कारण उसमें स्थायी विकृति न आए। इसमें इन सब प्रकार के प्रतिबल अकस्मात् आ जाने से उत्पन्न आघात सहन करने की भी शक्ति होनी चाहिए। तना खंभे की भाँति सीधा खड़ा रहे, इसलिए लकड़ी में पर्याप्त दृढ़ता भी होनी चाहिए और इतनी लचक भी होनी चाहिए कि विकृति उत्पन्न करनेवाले प्रतिबलों के हटने पर वे अपनी पूर्वावस्था प्राप्त कर लें। ये ही सब गुण इमारती लकड़ी में होते हैं।
लकड़ी की रचना रेशों के समांतर कुछ और होती है तथा आड़े कुछ और। इसी के अनुरूप इन दोनों दिशाओं में उसकी सामर्थ्य और दृढ़ता भी भिन्न-भिन्न होती है। दबाव और तनाव की सामर्थ्य रेशों के समांतर अधिकतम होती है और कर्तन सामर्थ्य (shear stength) उसकी आड़ी दिशा में। नमन (bending) में किसी धरन की सामर्थ्य सर्वाधिक तब होती है जब भार रेशों की दिशा के लंबवत् डाला जाता है। धरनें, कड़ियाँ, फ़र्शी तख्ते, खंभे, कुल्हाड़ी की बेंट, पहियों के अरे आदि सीधे रेशेवाली लकड़ी के ही मजबूत बनते हैं, तिरछे रेशेवाली लकड़ी कमजोर रहती है।
लकड़ी का सबसे महत्वपूर्ण गुण है, सामर्थ्य और हलकेपन का समन्वय। दबाव सामर्थ्य और घनत्व का अनुपात लकड़ी में सर्वाधिक होता है। तनाव सामर्थ्य में यह इस्पात की अपेक्षा कमजोर होती है। इसलिए इमारती संरचना में यथास्थान लकड़ी के साथ इस्पात आदि का उपयोग किया जाता है।
1.लकड़ी के दोष = लकड़ी के कुछ दोष ऐसे होते हैं जिनके कारण इसमें कमजोरी आती है। गाँठों की चर्चा ऊपर आ चुकी है। इनसे सामर्थ्य घट जाती है। इनका दुष्प्रभाव दबाव, कर्तन, या दृढ़ता की अपेक्षा तनाव में अधिक पड़ता है। कभी कभी गाँठें ढीली पड़ जाती हैं। तख्तों के बीच में से ऐसी गाँठ निकल जाने से उनमें छिद्र हो जाते हैं। लकड़ी में भाँति भाँति की दरारें भी होती हैं। इनसे लकड़ी की कर्तनसामर्थ्य बहुत कम हो जाती है।
लकड़ी प्राकृतिक उत्पाद है, इसलिए यह दोषरहित नहीं हो सकती। हाँ, इमारती लकड़ी में इन दोषों की सीमा निर्धारित कर दी जाती है, जैसे किसी विशेष नाप से बड़ी गाँठें न रहें, गाँठें अधिकतर तनाव के क्षेत्र में न पड़ें, दरारें अधिकतम कर्तन के क्षेत्र में, या सतह पर न पड़ें, आदि।
सड़ने, घुनने और दीमक लगने की संभावनाएँ इमारती काम की दृष्टि से लकड़ी की उपयोगिता घटा देती हैं। इनसे बचाने के लिए अनेक प्रकार के उपचार किए जाते हैं।
लकड़ी को हमेशा छावं में सुकना चाइये ताकि लकड़ी पर जान बनी रहे। लकड़ी को या तो पानी में रखना चाइये या फिर फर्श से ऊपर उठे हुए भाग पर ताकि हो वाष्पीकरण न कर सके।
=इन्हे भी देखें==
जॉन ड्यूवी
शिक्षा व्यक्ति की उन सभी भीतरी शक्तियों का विकास है जिससे वह अपने वातावरण पर नियंत्रण रखकर अपने उत्तरदायित्त्वों का निर्वाह कर सके।
१३६९
1369 ग्रेगोरी कैलंडर का एक साधारण वर्ष है।
निशान-ए-हैदर
निशान-ए-हैदर, पाकिस्तान का सर्वोच्च सैन्य पुरस्कार है, जो किसी युद्ध में असाधारण वीरता दिखाने वाले सैनिक को, चाहे वो किसी भी रैंक का क्यों ना हो, मरणोपरांत प्रदान किया जाता है।
मसाबा गुप्ता
मसाबा गुप्ता एक भारतीय फ़ैशन डिज़ाइनर हैं। उन्होंने कई भारतीय अभिनेत्रियों के लिये अपनी सेवाएं प्रदान की हैं।
जीवन परिचय
मासाबा मशहूर क्रिकेट खिलाड़ी सर विवियन रिचर्ड्स और भारतीय फ़िल्म अभिनेत्री नीना गुप्ता की संतान है। उनका बचपन मुंबई और वेस्टइंडीज में गुजरा है और उन्होंने श्रीमती नाथीबाई ठाकरसे महिला विश्वविद्यालय से फ़ैशन डिजाइन की शिक्षा ग्रहन की है।
उन्होंने फ़िल्म प्रोड्यूसर मधु मन्टेना से सगाई की है।
इस्‍लाम करिमोव
इस्लोम अब्दुग्'अनिएविच करिमोव (Cyrillic Uzbek: Ислом Абдуғаниевич Каримов Ислам Абдуганиевич Каримов, Islam Abduganijevič Karimov) (30 जनवरी 1938 – 2 सितंबर 2016) उज़्बेकिस्तान के प्रथम राष्ट्रपति थे। इस पद पर वे 1991 से मृत्यु पर्यन्त 2016 तक रहे।
करिमोव का जन्म समरकंद में हुआ तथा 1941 से 1945 तक वे अनाथालय में भी रहे। उन्होंने अर्थशास्त्र व इंजीनियरिंग की पढ़ाई की थी।
31 अगस्त 1991 को उन्होंने उज़बेकिस्तान को स्वतंत्र राष्ट्र घोषित किया और राष्ट्रपति पद का चुनाव 86% मत प्राप्तकर जीता। हालाँकि विपक्ष और अंतर्राष्ट्रीय समूहों द्वारा उनपर धाँधली के आरोप लगाए गए।
29 अगस्त 2016 को तबियत बिगड़ने के बाद उन्हें गहन चिकित्सा में रखने की खबर आई।  २ सितंबर को समाचार एजेंसियों ने खबर दी कि उनकी मृत्यु हो गई है। उसी दिन सरकार ने भी खबर की पुष्टि कर दी।
तसनीम अहमद कुरैशी
तसनीम अहमद कुरैशी एक पाकिस्तानी राजनेता हैं जो 2002 से 2013 तक पाकिस्तान की नेशनल असेंबली के सदस्य रहे हैं।
वह 2008 के पाकिस्तानी आम चुनाव में पीपीपी के उम्मीदवार के रूप में निर्वाचन क्षेत्र NA-66 (सरगोधा-III) से नेशनल असेंबली के लिए फिर से चुने गए।    उन्होंने आंतरिक राज्य मंत्री के रूप में भी कार्य किया।
वह २०१३ के पाकिस्तानी आम चुनाव में पीपीपी के उम्मीदवार के रूप में निर्वाचन क्षेत्र एनए-६६ (सरगोधा-तृतीय) से नेशनल असेंबली की सीट के लिए लड़े, लेकिन असफल रहे।  उन्हें 29,624 वोट मिले और वे चौधरी हामिद हमीद से हार गए।
भिटालगॉव, बागेश्वर(सदर) तहसील
भिटालगॉव, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
विरुपाक्ष मंदिर, ओड़िशा
पौराणिक संदर्भ
पौराणिक कथाओं के अनुसार रावण जब शिवजी द्वारा दिए हुए शिवलिंग को लेकर लंका जा रहा था तो वह यहां पर रुका था। भगवान शिव ने कहा था कि घर पहुंचने से पहले कहीं पर भी इस शिवलिंग को मत रखना। रास्ते में रावण ने एक वृद्ध व्यक्ति से इसे पकड़ने को कहा पर उन्होंने कमजोरी के कारण इसे जमीन पर रख दिया। तब से वह शिवलिंग यहीं जम गया और लाख कोशिशों के बाद भी हिलाया नहीं जा सका। न ही दक्षिण की ओर उसके झुकाव को ठीक किया जा सका।
मंदिर की दीवारों पर उस प्रसंग के चित्र बने हुए हैं जिसमें रावण शिव से पुन: शिवलिंग को उठाने की प्रार्थना कर रहे हैं और भगवान शिव इंकार कर देते हैं। इन चित्रों के माध्‍यम से वह पूरा प्रसंग जीवंत हो उठता है। इस दृश्य में ब्रह्मा और विष्णु भी दर्शाए गए हैं।
पेन्नातूर
पेन्नातूर (Pennathur) भारत के तमिल नाडु राज्य के वेल्लूर ज़िले में स्थित एक नगर है।
टीरी, सिलीगुड़ी
टीरी (Tari) भारत के पश्चिम बंगाल राज्य के दार्जीलिंग ज़िले के सिलीगुड़ी उपविभाग में स्थित एक शहर है।
स्याद जावेद हस्स्नाएँ
स्याद जावेद हस्स्नाएँ एक राजनीतिज्ञ है पाकिस्तान के राष्ट्रीय विधानसभा में | वह NA-68 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
सुयालखर्क, चम्पावत तहसील
सुयालखर्क, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
खानपुर दनरी गाँव, हंडिया (इलाहाबाद)
खानपुर दनरी भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
जॉर्जिया (देश)
जॉर्जिया (საქართველო, "साखार्थ्वेलो") — पूर्वी यूरोप में स्थित एक देश है। ट्रांसकाकेशिया क्षेत्र के केंद्रवर्ती तथा पश्चिमी अंश में कृष्ण सागर के दक्षिण-पूर्वी तट पर स्थित एक राज्य है। सन् 1991 तक यह जॉर्जियाई सोवियत समाजवादी गणतंत्र के रूप में सोवियत संघ के 15 गणतंत्रों में से एक था। जॉर्जिया की सीमा उत्तर में रूस से, पूर्व में अज़रबैजान से और दक्षिण में आर्मीनिया तथा तुर्की से मिलती है।
बाहरी कड़ियाँ
सामान्य जानकारी
गुडिवाड
गुडिवाड (Gudivada) भारत के आन्ध्र प्रदेश राज्य के कृष्णा ज़िले में स्थित एक नगर है।
सेंट एंजिलो फोर्ट
केरल में कन्नूर किले के रूप में विख्यात इस किले का निर्माण 1505 ई. में प्रथम पुर्तगाली वायसराय डॉन फ्रांसिसको डी अलमीडा द्वारा बनवाया गया था। पुर्तगालियों के बाद इस किले पर डचों को नियंत्रण हो गया, उसके बाद अंग्रेजों ने इस पर अधिकार कर लिया। मालाबार में अंग्रेजों का यह प्रमुख सैन्य ठिकाना था। वर्तमान में यह किला भारतीय पुरातात्विक सर्वेक्षण के अधीन है और यहां से मप्पिला बे फिशिंग हार्बर के सुंदर दृश्य देखे जा सकते हैं। यह किला कन्नूर से 3 किलोमीटर की दूरी पर है।
लूव्र संग्रहालय
लूव्र संग्रहालय (फ़्रान्सीसी: Musée du Louvre) पेरिस नगर में स्थित संसार के सबसे बड़े संग्रहालयों में से एक है। विश्व में सर्वाधिक दर्शक इसी संग्रहालय को देखने आते हैं। यह एक 'ऐतिहासिक' संग्रहालय भी है क्योंकि इसमें प्रागैतिहासिक काल से लेकर उन्नीसवीं सदी तक की वस्तुएँ संग्रहीत हैं।
यह संग्रहालय पेरिस का प्रमुख दर्शनीय स्थल है। यह सीन नदी (Seine) नदी के दाहिने किनारे पर स्थित है। संग्रहालय का भवन पहले लूव्र का राजमहल था। इसका क्षेत्रफल लगभग ६०,६०० वर्ग मीटर है तथा इसमें लगभग ३५,००० वस्तुएँ संगृहीत हैं। लियोनार्डो दा विंची की मोनालिसा नामक जगतप्रसिद्ध पेंटिंग इस संग्रहालय की विशेष आकर्षण हैं।
भटनागर वार्ता
भटनागर वार्ता भारत में प्रकाशित होने वाला भटनागर कायस्थों के समाज का प्रमुख पत्र है। इसका प्रकाशन ऑल इंडिया भटनागर उपकारक फंड ट्रस्ट द्वारा अगस्त, २००९ से किया जा रहा है।
काष्ठीय पौधा
काष्ठीय पौधा (woody plant) ऐसा पौधा होता है जो अपना ढांचा बनाने के लिए लकड़ी (काष्ठ) का प्रयोग करता है। काष्ठीय पौधे आमतौर पर वृक्ष, क्षुप या लिआना होते हैं। साधारणतः यह बहुवर्षीय पौधे होते हैं जिनके तने व जड़ें अन्य पौधों की तुलना में लकड़ी द्वारा अधिक मज़बूत बने हुए होते हैं। अक्सर इनके मुख्य तनों, बड़ी टहनियों व जड़ों के ऊपर छाल लगी हुई होती है। काष्ठ एक कोशिकीय अनुकूलन है जिसकी मदद से काष्ठीय वनस्पति लगातार वर्ष-के-बाद-वर्ष में खड़े रह सकते हैं और उगते जा सकते हैं। इस कारणवश विश्व के सबसे बड़े वनस्पति काष्ठीय वृक्ष ही होते हैं।
सुमेरा मालिक
सुमेरा मालिक पाकिस्तानी पंजाब के ज़िला ख़ुशाब से एक राजनयिक थीं। जालसाजी की बिना पर हासिल कीगई डिग्री के कारण पाकिस्तान की उच्चतम न्यायालय ने इन से अधिकार वापिस ले लिये।
दक्षिण अमेरिकी क्रिकेट चैम्पियनशिप
दक्षिण अमेरिकी क्रिकेट चैंपियनशिप एक अंतरराष्ट्रीय सीमित ओवरों का क्रिकेट टूर्नामेंट है जिसमें दक्षिण अमेरिका की राष्ट्रीय टीमों की विशेषता होती है और कुछ अन्य आमंत्रित पक्ष अक्सर दक्षिण अमेरिका के बाहर की राष्ट्रीय टीम होते हैं, जो वर्तमान में सालाना खेला जाता है लेकिन 2013 तक आमतौर पर हर दो सत्रों में खेला जाता था।
अर्जेंटीना की टीमें इस टूर्नामेंट में सबसे सफल रही हैं, जिसमें से आठ में से आठ में जीत मिली है। अर्जेंटीना की राष्ट्रीय टीम ने एक गेम गंवाए बिना पहली तीन चैंपियनशिप जीती, और परिणामस्वरूप देश को 2000 और 2018 के बीच एक विकास दल, अर्जेंटीना ए द्वारा प्रतिनिधित्व किया गया था। चिली चैंपियनशिप के हर संस्करण में फीचर करने वाली एकमात्र अन्य टीम है, लेकिन छह मौकों पर रनर-अप के बावजूद केवल दो बार (2011 और 2016 में) जीती है। पेरू और ब्राज़ील में क्रमशः 2002 और 2011 में एक-एक ही टूर्नामेंट हुआ। गुयाना, दक्षिण अमेरिका का एकमात्र टेस्ट खेलने वाला देश (वेस्ट इंडीज क्रिकेट टीम के हिस्से के रूप में), चार बार टीम भेज चुका है, दो बार जीता है, लेकिन यह आम तौर पर पिछले खिलाड़ियों से मिलकर एक "मास्टर्स" टीम रही है। कोलंबिया 2000 टूर्नामेंट के लिए एक टीम भेजने जा रहा था, लेकिन वास्तव में 2015 तक डेब्यू नहीं किया था। टूर्नामेंट के लिए आमंत्रित गैर-दक्षिण अमेरिकी टीमें पनामा (2000 में), प्यूर्टो रिको (2004 में), कोस्टा रिका (2018 में) और मैक्सिको (2014 से) हैं।
टूर्नामेंट का तेरहवां संस्करण अक्टूबर 2016 में इटागुआ, रियो डी जनेरियो राज्य, ब्राजील में आयोजित किया गया था। चिली ने पुरुष टूर्नामेंट जीता और ब्राजील ने महिला टूर्नामेंट जीता।
2018 चैंपियनशिप पहली बार कोलंबिया को प्रदान की गई, और अगस्त में 4 दिनों के लिए मेक्सिको के साथ दूसरी बार चैंपियन के रूप में उभरा। 2019 संस्करण से शुरू होने वाले मैच ट्वेंटी-20 अंतरराष्ट्रीय (टी20ई) की स्थिति के लिए पात्र होंगे क्योंकि आईसीसी ने 1 जनवरी 2019 से अपने सदस्यों को शामिल करने वाले सभी मैचों को टी20ई का दर्जा देने का फैसला किया था।
तिनधरिया
तिनधरिया (Tindharia) भारत के पश्चिम बंगाल राज्य के दार्जीलिंग ज़िले में स्थित एक शहर है।
१३७१
1371 ग्रेगोरी कैलंडर का एक साधारण वर्ष है।
भुल्यूडा, बागेश्वर(सदर) तहसील
भुल्यूडा, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
मालिक शाकिर बशीर अवन
मालिक शाकिर बशीर अवन एक राजनीतिज्ञ है पाकिस्तान के राष्ट्रीय विधानसभा में | वह NA-70 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
खानापुर गाँव, हंडिया (इलाहाबाद)
खानापुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
पोप जॉन पॉल
Paulus
आदम की चोटी
आदम की चोटी या श्री पाद (अंग्रेज़ी :Adam's Peak) 2243 m है लंबा शंक्वाकार पवित्र पर्वत मध्य श्रीलंका में स्थित है।  यह "श्री पद"  के लिए प्रसिद्ध है। ), यानी, "पवित्र पदचिह्न", एक 1.8 m शिखर के पास चट्टान का निर्माण। बौद्ध परंपरा में प्रिंट को बुद्ध के पदचिह्न के रूप में माना जाता है, हिंदू परंपरा में हनुमान या शिव यानी, " शिव के प्रकाश का पर्वत", और ईसाई परंपराओं में एडम या सेंट थॉमस से जोड़ा जाता है।
पहाड़ को बौद्ध स्रोतों में माउंट मलाया के रूप में भी जाना जाता है, विशेष रूप से महायान लंकावतार सूत्र, जिसमें कहा गया है कि बुद्ध ने पर्वत के शीर्ष पर इस सूत्र का प्रचार किया था। इस सूत्र के अनुसार, पर्वत रावण का निवास स्थान था, जो राक्षसों का अधिपति और लंका का शासक था। संस्कृत स्रोतों में अन्य नामों में माउंट लंका, रत्नागिरी (रत्नों का पर्वत), मलयगिरि (माउंट मलाया) या माउंट रोहाना शामिल हैं।
पहाड़ को देवता समन के निवास के रूप में भी देखा जाता है और इसके साथ जुड़े विभिन्न नामों से भी जाना जाता है, जिसमें सुमनकूट (सुमना का पर्वत) और समनलाकांडा (सामन का पर्वत या मक्खन का पर्वत) शामिल हैं।
कृषि पारिस्थितिकी
कृषि पारिस्थितिकी (Agroecology) कृषि उत्पादन प्रणालियों से सम्बन्धित पर्यावरणीय प्रक्रियाओं के व्यवस्थित अध्ययन को कहते हैं। इसमें खेती से होने वाली पर्यावरणीय हानि - चाहे वह प्रदूषण हो, या वनों व वान्य जीवन को क्षति, या अन्य कोई दुषप्रभाव - को कम करने के उपाय विकसित करने पर भी बल दिया जाता है।
पोप
पादरी वर्ग को पोप कहा जाता है रोमन कैथोलिक चर्च के सर्वोच्च धर्म गुरु, रोम के बिशप एवं वैटिकन के राज्याध्यक्ष को पोप कहते हैं। 'पोप' का शाब्दिक अर्थ 'पिता' होता है। यह लैटिन के "पापा" (papa) से व्युत्पन्न हा है जो स्वयं ग्रीक के पापास् (πάπας, pápas) से व्युत्पन्न है। इस समय pope frncis naye इस पद पर आसीन हैं।
सिखों के दस गुरू
सिख गुरु सिख पन्थ के आध्यात्मिक गुरु हैं, जिन्होंने लगभग ढाई शताब्दियों के दौरान इस पन्थ की स्थापना की, जो कि 1469 में आरम्भ हुआ था। वर्ष 1469 सिख पन्थ के संस्थापक, गुरु नानक जी के जन्म का प्रतीक है। 1708 तक, उन्हें नौ अन्य गुरु उत्तराधिकारी हुए थे, आखिरकार गुरुशाही को दसवें गुरु द्वारा पवित्र सिख ग्रन्थ, गुरु ग्रन्थ साहिब में पारित किया गया था, जिसे अब सिख पन्थ के अनुयायियों द्वारा जीवित गुरु माना जाता है।
व्युत्पत्ति और परिभाषा
गुरु , संस्कृत भाषा का शब्द है जिसका अर्थ होता है, "शिक्षक, मार्गदर्शक, विशेषज्ञ, या मास्टर"। भाई वीर सिंह, गुरु ग्रन्थ साहिब के अपने शब्दकोश में  गुरु  शब्द को दो अलग-अलग इकाइयों के संयोजन के रूप में वर्णित करते हैं: "गु" का अर्थ है अन्धकार और "रु" जिसका अर्थ है प्रकाश। इसलिए, गुरु वह है जो अन्धकार से प्रकाश की ओर लाता है या दूसरे शब्दों में, वह जो प्रकाश डालता है।
भाई वीर सिंह की परिभाषा सिख के बारे में और अधिक जानकारी प्रदान करती है और बताती है कि गुरु ग्रन्थ साहिब को जीवित गुरु क्यों माना जाता है। सिख शब्द संस्कृत शब्द  शिष्य  (पंजाबी: ਸਿੱਖ ) से लिया गया है जिसका अर्थ है शिष्य या छात्र। इस प्रकार, सिखों के गुरु-साहिब में लिखे गए उनके उपदेशों के बाद से उनके गुरुओं के साथ एक छात्र-शिक्षक सम्बन्ध हैं, जो सिखों के लिए एक मार्गदर्शक के रूप में कार्य करते हैं।
समावेशी विकास
समावेशी विकास में हर वर्ग का विशेष ध्यान रखा जाए नीति निर्माण में सभी सभी वर्गों का प्रतिनिधित्व हो एवं के कल्याण की बात की जाए एवं प्राकृतिक संसाधनों का न्याय पूर्ण दोहन शामिल हो मैंने इस लेख में समावेशन की समझ एवं इसकी अवधारणा को सामान्य शब्दों में समझाया है । आशा है कि मेरे इस लेख को पढ़कर पाठक गण प्रभावित होंगे । अंकित कुमार मुजफ्फरपुर बिहार (समावेशन) :- यह एक दर्शन ,एक मानसिकता एवं एक अवधारणा है ,अर्थात प्रत्येक व्यक्ति की अपने से संबंधित समूह में अन्य से किसी प्रकार भिन्न है ,के भेदभाव के बिना समान अवसर तथा समान मर्यादा के साथ जीवन जीने का अधिकार है। समावेशन को यदि शिक्षा में देखा जाए इसके संदर्भ में हमें इससे पहले समावेशी शिक्षा को समझना आवश्यक हो जाता है कि आखिर समावेशी शिक्षा है क्या? इसका क्या महत्व है ? आइए अब हम समावेशी शिक्षा को समझते है ।
(समावेशी शिक्षा की अवधारणा) :- एक ऐसी शिक्षा व्यवस्था जिसमें सामान्य बच्चों के साथ-साथ विशेष आवश्यकता वाले बच्चे को भी शिक्षा के मुख्य धारा के साथ जोड़कर उन्हें भी पठन-पाठन की क्रियाओं में सम्मिलित करता है। यहां विशेष आवश्कता वाले बच्चों से हमारा तात्पर्य यह की वैसे बालक या बालिका जो जन्म से ही सामान्य बच्चों से अलग होते है ऐसे में वे बालक/बालिका या तो शारीरिक या मानसिक रूप से निशक्त होते है या फिर काफी प्रबल होते है जो सामान्य से काफी हद तक भिन्न होते है । जिन्हे सामान्य बच्चों साथ रखकर पढ़ना कुछ मामलों में कठिनाई पूर्ण सिद्ध हो सकते है। ऐसे में इन बच्चों के लिए उनके विद्यालयों में ना केवल प्रवेश मात्र से अपितु उनके शिक्षण अधिगम हेतु आवश्यकता अनुरूप संसाधन उपलब्ध  कराना आवश्यक हो जाता है।  हमारे देश में आज भी कई विद्यालय ऐसे भी है । जहां  विभिन्न विषयों के लिए एक ही शिक्षक होते जो कि आजकल के शिक्षा व्यवस्था को सुचारू रूप से चला पाने में असमर्थ है तब प्रश्न यह उठता है कि क्या हम विशिष्ट    आवश्कता वाले बच्चों को  विशिष्ट  सामग्री ,विधि,संसाधन एवं विषय - वस्तु उपलब्ध करा पाते है ? समावेशी शिक्षा का सिद्धांत भी यही है कि सामान्य शिक्षक अपनी कक्षा में सभी प्रकार के बच्चों के लिए मार्गदर्शक साबित हो सकें जिस प्रकार हमारे संविधान में भी समानता का अधिकार वर्णित है ठीक उसी प्रकार समावेशी दर्शन में सभी छात्र/छात्राओं को एक समान माना जाता है। उनके साथ किसी प्रकार से कोई भेदभाव नहीं किया जाता है। यहां यह स्पष्ट करना आवश्यक है कि समावेशी शिक्षा समावेशी कक्ष में विविधताओं को स्वीकार करने की मनोवृत्ति है। जिसके अन्तर्गत शिक्षा के वंचित बच्चों को सामान्य बच्चों के साथ जोड़कर देखे ताकि वे भी समाज का एक हिस्सा बने और राष्ट्र निर्माण में अपना भी महत्वपूर्ण योगदान सुनिश्चित करें ।।
(समावेशी शिक्षा के महत्व) :- इस प्रकार की शिक्षा से व्यवस्था बालक/बालिकाओं में मानसिक एवं आत्मसम्मान कि भावना का विकास अच्छी तरह। से हो पाता है ।  इस शिक्षण व्यवस्था में असमर्थ बालक/ बालिकाओं में प्यार,दयालुता,सामाजिक सद्भावना आदि जैसे गुणों का विकास होता है। इस व्यवस्था से इनके बीच समानता का सिद्धांत विकसित होता है ।। :धन्यवाद:
नवाबजादा मालिक आमद खान
नवाबजादा मालिक आमद खान एक राजनीतिज्ञ है पाकिस्तान के राष्ट्रीय विधानसभा में | वह NA-71 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
आफताब अहमद खान
आफताब अहमद खान (27 फरवरी 1940 - 21 जनवरी 2022) एक भारतीय राजनेता थे जो पुलिस अधिकारी (आई.पी.एस.) से राजनेता बने थे। उन्हें मुंबई संगठित अपराध सिंडिकेट के गैंगस्टरों की मुठभेड़ में हत्या के लिए जाना जाता था। खान ने 1990 में आतंकवाद विरोधी दस्ते की स्थापना की थी।
प्रारंभिक जीवन और पृष्ठभूमि
उनके पिता ए.एस. खान अविभाजित हैदराबाद राज्य में एक लोक अभियोजक थे और फिर बाद में बॉम्बे राज्य के औरंगाबाद सत्र न्यायालय और उच्च न्यायालय में भी एक प्रसिद्ध लोक अभियोजक रहे।
करियर
खान 1980 के दशक में भारतीय पुलिस सेवा के एक अधिकारी के रूप में महाराष्ट्र राज्य में पुलिस उप महानिरीक्षक रहे। उन्होंने 1991 में अंधेरी के लोखंडवाला कॉम्प्लेक्स में शूटआउट के साथ प्रसिद्धि हासिल की, जिसमें माया डोलस और दिलीप बुवा सहित सात गैंगस्टर मारे गए थें।
खान को 1963 में महाराष्ट्र कैडर में एक आई.पी.एस. अधिकारी के रूप में नियुक्त किया गया था। उन्होंने मिराज (1965-1967) और बारामती (1967-1968) में Addl के SDPO (DySP) के रूप में कार्य किया। उन्होंने अहमदनगर जिले के एसपी (मुख्यालय) (1968-1969), एसपी (टाउन) नासिक (1969-1971), एडीएल के पद पर कार्यवाहक कमांडेंट, पुणे में एसआरपीएफ ग्रुप के एसपी (1971-1973), सतारा जिले के एसपी (1973-1975), मुंबई पुलिस डिटेक्शन यूनिट के डीसीपी (1975-1977), मुंबई में ग्रुप VIII के कमांडेंट (1977-1978), अमरावती के एसपी (1978-1980) व ठाणे जिले के एसएसपी के रूप में कार्य किया। वह 1997 में महाराष्ट्र पुलिस के एडीजी (प्रशिक्षण) के रूप में समयावधि से 2 साल पहले सेवानिवृत्त हुए।
खान ने 1990 के दशक के मध्य में समाजवादी पार्टी में शामिल होने में रुचि व्यक्त करते हुए राजनीति में प्रवेश करके मीडिया में अपनी छवि बनाने की कोशिश की। बाद में वह जनता दल के साथ चले गए, जिसके साथ वह 1998 में मुंबई उत्तर-पश्चिम निर्वाचन क्षेत्र में चुनाव के लिए खड़े हुए। हालाँकि, इस चुनाव में उनकी हार हो गई थीं।
बाद का जीवन और मृत्यु
खान ने चुनाव हारने के बाद में एक निजी सुरक्षा एजेंसी चलाने में मदद की, जिसे उन्होंने अपने बेटे के साथ 1996 में स्थापित किया था। 21 जनवरी 2022 को 81 वर्ष की आयु में मुंबई में निमोनिया से उनकी मृत्यु हो गई।
लोकप्रिय संस्कृति में
आफताब अहमद खान ने 2007 में निर्माता अपूर्व लखिया की बॉलीवुड अपराध फिल्म शूटआउट एट लोखंडवाला का निर्देशन किया, जो 1991 के लोखंडवाला कॉम्प्लेक्स शूटआउट पर आधारित थी। उस फिल्म में खान को अतिरिक्त पुलिस आयुक्त शमशेर खान के रूप में भी चित्रित किया गया था, जिसे संजय दत्त ने निभाया था। फिल्म में वे खुद कमिश्नर कृष्णमूर्ति के रूप में भी नजर आए थे।
भीमावरम
भीमावरम (Bhimavaram) भारत के आन्ध्र प्रदेश राज्य के पश्चिम गोदावरी ज़िले में स्थित एक शहर है।
रोंगमूक सीडर चाय बागान
रोंगमूक सीडर चाय बागान (Rongmook Ceder Tea Garden) भारत के पश्चिम बंगाल राज्य के दार्जीलिंग ज़िले में स्थित एक बस्ती है।
१३७२
1372 ग्रेगोरी कैलंडर का एक अधिवर्ष है।
हमीर हयात खान रोख्री
हमीर हयात खान रोख्री एक राजनीतिज्ञ है पाकिस्तान के राष्ट्रीय विधानसभा में | वह NA-72 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
अष्टक
आठ का समूह ही अष्टक कहलाता है, जैसे गंगाष्टक जिसमें गंगा की स्तुति आठ श्लोकों में की गई है।-
यथा गंगाष्टकं पठति य: प्रयत: प्रभाते, वाल्मीकिना विरचतिं सुखदं मनुष्य:"
जो मनुष्य प्रभात समय में वाल्मीकि मुनि द्वारा रचित गंगाष्टक प्रएम पूर्वक पढता है, वह सुखी और प्रेम पूर्वक रहता है,
इस प्रकार अनेक देवताओं की अष्टक स्तुतियाँ हैं।
शरीरक्रिया विज्ञान
शरीरक्रियाविज्ञान, दैहिकी या कार्यिकी (अंग्रेज़ी-Physiology) के अंतर्गत प्राणियों से संबंधित प्राकृतिक घटनाओं का अध्ययन और उनका वर्गीकरण किया जाता है, साथ ही घटनाओं का अनुक्रम और सापेक्षिक महत्व के साथ प्रत्येक कार्य के उपयुक्त अंगनिर्धारण और उन अवस्थाओं का अध्ययन किया जाता है जिनसे प्रत्येक क्रिया निर्धारित होती है।
मलेथा-गुराडस्यूं-२, सतपुली तहसील
मलेथा-गुराडस्यूं-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
शरीरक्रिया विज्ञान
शरीरक्रियाविज्ञान चिकित्सा विज्ञान की वह शाखा है जिसमें शरीर में सम्पन्न होने वाली क्रियाओं का अध्ययन किया जाता है। इसके अन्तर्गत मनुष्य या किसी अन्य प्राणी/पादप के शरीर में मौजूद भिन्न-भिन्न अंगों एवं तन्त्रों (Systems) के कार्यों और उन कार्यों के होने के कारणों के साथ-साथ उनसे सम्बन्धित चिकित्सा विज्ञान के नियमों का भी ज्ञान दिया जाता है। उदाहरण के लिए कान सुनने का कार्य करते है और आंखें देखने का कार्य करती हैं लेकिन शरीर-क्रिया विज्ञान सुनने और देखने के सम्बन्ध में यह ज्ञान कराती है कि ध्वनि कान के पर्दे पर किस प्रकार पहुँचती है और प्रकाश की किरणें आंखों के लेंसों पर पड़ते हुए किस प्रकार वस्तु की छवि मस्तिष्क तक पहुँचती है। इसी प्रकार, मनुष्य जो भोजन करता है, उसका पाचन किस प्रकार होता है, पाचन के अन्त में उसका आंतों की भित्तियों से अवशोषण किस प्रकार होता है, आदि।
मूल प्राकृतिक घटनाएँ
सभी जीवित जीवों के जीवन की मूल प्राकृतिक घटनाएँ एक सी है। अत्यंत असमान जीवों में क्रियाविज्ञान अपनी समस्याएँ अत्यंत स्पष्ट रूप में उपस्थित करता है। उच्चस्तरीय प्राणियों में शरीर के प्रधान अंगों की क्रियाएँ अत्यंत विशिष्ट होती है, जिससे क्रियाओं के सूक्ष्म विवरण पर ध्यान देने से उन्हें समझना संभव होता है। ) निम्नलिखित मूल प्राकृतिक घटनाएँ हैं, जिनसे जीव पहचाने जाते हैं:
(क) संगठन - यह उच्चस्तरीय प्राणियों में अधिक स्पष्ट है। संरचना और क्रिया के विकास में समांतरता होती है, जिससे शरीरक्रियाविदों का यह कथन सिद्ध होता है कि संरचना ही क्रिया का निर्धारक उपादान है। व्यक्ति के विभिन्न भागों में सूक्ष्म सहयोग होता है, जिससे प्राणी की आसपास के वातावरण के अनुकूल बनने की शक्ति बढ़ती है।
(ख) ऊर्जा की खपत - जीव ऊर्जा को विसर्जित करते हैं। मनुष्य का जीवन उन शारीरिक क्रियाकलापों (movements) से, जो उसे पर्यावरण के साथ संबंधित करते हैं निर्मित हैं। इन शारीरिक क्रियाकलापों के लिए ऊर्जा का सतत व्यय आवश्यक है। भोजन अथवा ऑक्सीजन के अभाव में शरीर के क्रियाकलापों का अंत हो जाता है। शरीर में अधिक ऊर्जा की आवश्यकता होने पर उसकी पूर्ति भोजन एवं ऑक्सीजन की अधिक मात्रा से होती है। अत: जीवन के लिए श्वसन एवं स्वांगीकरण क्रियाएँ आवश्यक हैं। जिन वस्तुओं से हमारे खाद्य पदार्थ बनते हैं, वे ऑक्सीकरण में सक्षम होती हैं। इस ऑक्सीकरण की क्रिया से ऊष्मा उत्पन्न होती है। शरीर में होनेवाली ऑक्सीकरण की क्रिया से ऊर्जा उत्पन्न होती है, जो जीवित प्राणी की क्रियाशीलता के लिए उपलब्ध रहती है।
भैरुचौबटटा, बागेश्वर(सदर) तहसील
भैरुचौबटटा, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
शरीरक्रिया विज्ञान
मूल प्राकृतिक घटनाएँ
(ग) वृद्धि और जनन - यदि उपचयी (anabolic) प्रक्रम प्रधान है, तो वृद्धि होती है, जिसके साथ क्षतिपूर्ति की शक्ति जुड़ी हुई है। वृद्धि का प्रक्रम एक निश्चित समय तक चलता है, जिसके बाद प्रत्येक जीव विभक्त होता है और उसका एक अंश अलग होकर एक या अनेक नए व्यक्तियों का निर्माण करता है। इनमें प्रत्येक उन सभी गुणों से युक्त होता है जो मूल जीव में होते हैं। सभी उच्च कोटि के जीवों में मूल जीव क्षयशील होने लगता है और अंतत: मृत्यु को प्राप्त होता है।
(घ) अनुकूलन (Adaptation) - सभी जीवित जीवों में एक सामान्य लक्षण होता है, वह है अनुकूलन का सामथ्र्य। आंतर संबंध तथा बाह्य संबंधों के सतत समन्वय का नाम अनुकूलन है। जीवित कोशिकाओं का वास्तविक वातावरण वह ऊतक तरल (tissue fluid) है, जिसमें वे रहती हैं। यह आंतर वातावरण, प्राणी के सामान्य वातावरण में होनेवाले परिवर्तनों से प्रभावित होता है। जीव की उत्तरजीविता (survival) के लिए वातावरण के परिवर्तनों को प्रभावहीन करना आवश्यक है, जिससे सामान्य वातावरण चाहे जैसा हो, आंतर वातावरण जीने योग्य सीमाओं में रहे। यही अनुकूलन है।
शरीरक्रियाविज्ञान की विधि
फ़िज़ियॉलोजी का अधिकांश ज्ञान दैनिक जीवन और रोगियों के अध्ययन से उपलब्ध हुआ है, परंतु कुछ ज्ञान प्राणियों पर किए गए प्रयोगों से भी उपलब्ध हुआ है। रसायन, भौतिकी, शरीररचना विज्ञान (anatomy) और ऊतकविज्ञान से इसका अत्यंत निकट का संबंध है।
इस प्रकार विश्लेषिक कार्यिकी, जीवित प्राणियों पर, अथवा उनसे पृथक्कृत भागों पर, जो अनुकूल अवस्था में कुछ समय जीवित रह जाते हैं, किए गए प्रयोगों से प्राप्त ज्ञान से निर्मित है। प्रयोगों से विभिन्न संरचनात्मक भागों के गुण और क्रियाएँ ज्ञात होती हैं। संश्लेषिक कार्यिकी में हम यह पता लगाने की कोशिश करते हैं कि किस प्रकार संघटनशील प्रक्रमों से शरीर की क्रियाएँ संश्लेषित होकर, विभिन्न भागों की सहकारी प्रक्रियाओं का निर्माण करती हैं और किस प्रकार जीव समष्टि रूप में अपने भिन्न भिन्न अंगों को सम्यक् रूप से समंजित करके, बाह्य परिस्थिति के परिवर्तन पर प्रतिक्रिया करता है।
प्रतिमान (Normal) - संरचना और शरीरक्रियात्मक गुणों में एक ही जाति के प्राणी आपस में बहुत मिलते जुलते हैं और जैव लक्षणों के मानक प्ररूप की ओर उन्मुख यह प्रवृत्ति जीव और उसके वातवरण के बीच सन्निकट सामंजस्य की अभिव्यक्ति है। एक ही जनक से, एक ही समय में, उत्पन्न प्राणियों में यह समानता सर्वाधिक होती है। ज्यों ज्यों हम अन्य जातियों के प्राणियों की समानताओं के संबंध में विचार करते हैं, उनमें भेद बढ़ता जाता है और प्राणियों के वर्गीकरण में जंतुजगत् के छोरों पर स्थित प्राणियों का अंतर इतना अधिक होता है कि उनकी तुलना अस्पष्ट होती है।